National enhed for Særlig Kriminalitet
National enhed for Særlig Kriminalitet (NSK) er en enhed i dansk politi, som arbejder med efterforskning og retsforfølgelse af organiseret kriminalitet, økonomisk kriminalitet samt IT-kriminalitet. 

Enheden er organiseret som en politikreds og består af en politisøjle, anklagersøjle, stabssøjle samt et hvidvasksekratariat.

Historie 

I august 2020 annoncerede justitsminister, Nick Hækkerup, planer om at oprette en national politienhed, der kunne håndtere de mest komplicerede former for kriminalitet og sagde, at han "drømte om en dansk version af FBI."

National enhed for Særlig Kriminalitet åbnede 1. januar 2022 og er en sammenlægning af Særlig Efterforskning Vest (SEV), Særlig Efterforskning Øst (SEØ), Landsdækkende Center for IT-relateret Økonomisk Kriminalitet (LCIK), Grænsecenter Øresund (GCØ), Nationalt Kriminalteknisk Center (NKC), Nationalt Cyber Crime Center (NC3) samt dele af Det Nationale Efterforskningscenter (NEC) og Statsadvokaten for Særlig Økonomisk og International Kriminalitet (SØIK).

Referencer

Eksterne henvisninger 
NSKs hjemmeside

Politikredse i Danmark